bavarian-nlp/barwiki-20250901 huggingface dataset:
Obabayern

Owaboarn (amtli: Oberbayern) is im Freistaat Bayern sowoi a Bezirk wiara a Regierungsbeziak.
Dea Regierungsbeziak liegd im Siidostn vo Bayern. Sidlich und estlich grenzda an Estareich, im Nordostn an Niedabayern und Obapfoiz, im Nordwestn an Middlfrankn und im Westn an Schwobm. Zum erschdn Moi erwähnt wead da Begriff 'Obabaiern' 1255. Domois hod aba da Cheamgau und de Gegnd vo Reichahoi no zu Niedabayern ghead.
Vawoitung.
S gibt heitzdog in Obabayern drei kroasfreie Städt und zwanzg Landkroas:
Beziak.
Kuituafeadarung.
S'Kuituareferat vum Beziak feadert iwaregionale Kuitua-Vaanstoitungen in Obabayern. Da Beziak Obabayern is aa da Träga vo de Freilichtmusäen af da Glentleiten und in Amerang und vum Kuitua- &amp; Buidungszentrum im ehemoilign Klosta Seeon.
Beziaksdog.
Da Beziaksdog wiad zu gleichn Zeit wie da Bayerische Landdog gwejd; da Woikroas Obabayern setzt si aus 58 Abgeordnetn und 4 Iwahang- und 6 Ausgleichsmandatn zsamm.
Zsammsetzung.
¹ 1978 Aktionsgemeinschaft Unabhängiger Deutscher (AUD) mit Kennwort "De Greanan"
² 1954 und 1958 "Gesamtdeutscher Block/Bund der Heimatvertriebenen und Entrechteten|GB/BHE"
Im iatzign Beziakstog (2003-2008) buidn FDP, Freie Wähler und ödp oan Ausschussgemoaschoft.
Beziaksdogspresidentn.
Beziaksdogspresidentn in Obabayern:
Gschicht.
Mit da easchtn bayrischn Landesteilung vo 1255 is untan Ludwig am Strengen a sejbständigs Herzogtum Obabayern gschaffa woan. Des Herzogtum woa owa mitm heitign Regiarungsbeziak ned deckungsgleich. Noch da voriwagähandn Wiedavaeinigung vo 1340 is des Herzogtum Bayern 1392 dreiteit woan: In Obabayern hods nach Bayern-Minga und Bayern-Inglstod gebm, in Niedabayern Bayern-Landshuad. Danebm hos in Niedabayern ois viats Herzogtum scho seit 1349 Bayern-Straubing gebm. 1505 woan olle Teiherzogtüma wiedavaeint. Fia Vawoitungszwecke is Bayern nacha in Rentämta afteit woan. Mit da Bayrischn Vafossung vo 1808 is des domolige Kinireich Bayern in Kroas afteit woan; de hom dena heitign Beziakn entsprocha, ned ebbas dena Landkroas.
1837 hod da Kini Ludwig I. as franzäsische Namasystem fia de bayrischn Kroas noch Flussnama duach historisiarende Bezeichnunga easetzt, de wo de Gschicht vo de bayrischn Landesteile widaspiegln soitn. Daduach is ausm Isarkroas da Regiarungsbeziak Obabayern entstandn.
Wirtschafd.
Obabayern hod ned grod wenig Industrie, vor oim in da Näh vu gressane Städd wia Minga oda Inglstod, wo unta andam Autos (Audi) baut und Fuim draht wern. As gibt oba afm Land nu an Haffa Bauan, vui Kia, Facken, Wiesn und Gmiasobau.
Bordeaux

Bordeaux [] is des politische, wirtschaftliche und geistige Zentrum vom Sidwestn vo Frankreich. De umara 240.000 Eihwohna nenna si "Bordelais". Berihmt is de Stod durch ian Wein und de Kich, owa aa duach de Kuitua.
Eadkunde.
Bordeaux liegt am Fluss Garonne, dea wo si wia a Mondsichl dahistreckt, deshoib hoasst da Hafn "Port de la lune". De Bruckn "Pont d'Aquitaine" is so konzipiad, daß Hoachseeschiff passiern kinna.
Verwoitungsgliedarung.
Bordeaux is da Sitz vo da Präfektur vom Departement Gironde und de Haptstod vo da Region Aquitanien, dazua a Sitz vo am Erzbischof und am deitschn Konsulat. 
De Präfektur vawoit aa des Arrondissement Bordeaux, des wo aus 33 Kantone bsteht. Gmoasam mit de 26 Kommunen drumrum buidt Bordeaux de Communaute Urbaine de Bordeaux (CUB), an Kommunalvaband mid uma 660.000 Eihwohna. Da Vaband is wieda Tei vo da Agglomeration, de wo in weidan Eizugsbereich mit insgsamt 51 Kommunen umfosst und af 754.000 Eihwohna kimmt.
Gschicht.
Grindt worn is ois kejtische Siedlung im 3. Joarhundat v. Kr. Unta de Rema is Burdigala daft worn. 732 hod da Abd-Er-Rahman während seim Fejdzug de Stod vawiast. Vom 12. bis zum 15. Joarhundat hods dena Kenig vo England ghert. A Bliah hods im 18. Joarhundat mit am florierendn Handl mit de Antillen gem. De scheena Gebaide am Rand vo de Hafenquais stamma aus dera Zeit. 1870/1871 und aa im Erschtn und Zwoaten Wejdkriag hodt si de franzesische Regierung vor de deitschn Truppn aus Paris af Bordeaux zruckzong.
Zwischn am 1. Juli 1940 und am 27. August 1944 is Bordeaux vo deitschn Truppn bsezd gwen, de do an wichtign U-Boothafn ghobt hom.
Städtpartnaschoftn.
Bordeaux list 20 Partnastädt auf:
Paris

Paris (frz. []) is de Haptstod vo Frankreich und vo da Region Île-de-France. Da Fluss Seine teit de Stod in an neadlichn Tei ("rive droite" „rechtes Ufa“) und an sidlichn Tei ("rive gauche" „linkes Ufa“). De Stod hod offiziej 2.190.327 Einwohna (Stond: 2016), im städtischn Gebiet in und um Paris lem owa 12.532.901 Menschn
S Gebiet des wo außahoib vo da Ringautobahn (frz. "boulevard périphérique") liegt, san de Vorstädt vum sognenntn Banlieue (weatli "Bannmeile"), des wo administrativ nimma zua Paris gheat. Paris is oane vo de bedeitendstn Wejdstädt und Siez vo da UNESCO, da OECD und da ICC.
Gschicht.
De Stod hod se aus da kejtischn Siedlung "Lutuhezi" auf da Seine-Insl entwicklt, wo heit Ile de la Cité hoaßt. De Kejtn worn vom Stamm vo de Parisii. Noch da Erobarung vo da Siedlung durch de Rema is se ois "Lutetia" ausbaut und befestigt worn. Da Franknkini Chlodwig hod se 508 nocha zua Haptstod vo seim Reich gmocht. Seit damois is de Stod fost ununtabrocha de Haptstod vo Frankreich.
Sengswiadigkeitn.
In dem Vorort Versailles sidwestli vo Paris findt si des Schloss Versailles.
Wirtschafd und Infrastruktur.
Paris is des ibaragade politische, wirtschafdliche und aa kuituareje Zentrum vo Frankreich und sei greßta Vakeahsknotnpunkt (mit drei Flughäfn und sechs Kopfbohnhäf). De wichtigstn Bahnvabindunga san de Fernstreckn za de andan Großstädt vo Frankreich Marseille, Lyon, Bordeaux, Toulouse, Straßburg und Rennes, de zum Tei mit TGV-Zig befoarn wern. Außadem gejtn de Streckn vom Eurostar noch London und Brissel ois wichtige eiropäische Vabindunga. De Flughäfn Charles-de-Gaulle und Orly liegn am Rand vom Bollungsgebiet ile-de-France.
Sunstigs.
Der Nam Paris is ähnlich wia Berlin oda York aa vo Kolonistn in da ganzn Wejd zua Benennung vo eanane nei grindten Städt gnutzt worn. So gibts den Stodnama Paris heit aa in Australien und Texas.
Baaßen

Baaßen (aa Baassen, fraja "Ober-Bassen"; simbüagisch-sächsisch: "Baußen"; rumänisch: "Bazna", fraja: "Baiumul de Sus"; ungarisch: "Bázna" oda "Felsőbajom") is a Gmeinde z'Simbiagn, Rumänien.
Loch.
Baaßen ligt 9 Kilometa noadwestlich vu Mediasch af 312 Meta iwa'm Mea. In dean Kuaoat kummt ma vu Mediasch aus iwa d'Nationajstrass DN 14, de wo beide Flüß vu da Kokel (rum. "Tarnava") iwaqueat, d'Große Kokel (rum. "Tarnava Mare") und d'Kleine Kokel (rum. "Tarnava Mică").
Bvöikarung.
1966 hom z'Baaßen 2.243 Leid gwont. Drei Joa nouch da Revolution san 1992 vu 1.715 Bwona no 205 Deitschstämmiche registriat woan. D'übring Ejwona vu da Gmeinde Baaßen lem in de Deafa Boian und Velţ.
D'lutarische Gmeinde vum Doaf houd 1995 no 67 Mitglida ghatt.
Gschicht.
Da Könich Stefan V. (wor Könich vu Ungan 1270-1272) houd dean Oat im Son vum Graf Bozouch gschenkt. Im Joa 1302 is Baaßen zum easchtn Maj in ara Uakundn afdaucht. 1359 is s ajs freie Gmeinde vum Königsboden, wou zum Mediascher Stuhl ghead, gnannt woan. D'deitschn Kolonistn hom zeascht afm Huggl hinta Baaßen gsidlt, spejda houd se da Oat im veadan Doi entwicklt.
Im Zentrum vum Oat hom s a Weakeacha baut. 1672 is zum easchtn Maj iwa s "brennade Wassa vu Bazna" bericht woan. In dera Legendn wead vazöt, dass a Schaffa in da Näh vu ara Quöin a Feia gmacht houd und dass dann as Wassa aa zum breena oogfanga houd. 1752 houd da Chemika George Bette vu Hermannstadt zum easchtn Maj d'Soizquöin untasoucht. 1808 houd d'Regiarung aus Wean a Gruppm vu Chemika und Physika nouch Baaßen gschickt, wou d'Heilwiakung vum Soiz und vum Klima doatn untasoucha soitn. 1843 is as easchte Kuabad afgmacht woan, indeam via Leid vu Medisch doatn aa Untanemen afgmacht hom. 1905 is s vu da evangelischn Gmeindn iwanumma woan, daj wou s ausbaut houd.
D'Sidlung houd se mit da Zeit zu am Kuaoat entwicklt. 1845 houd s schou 637 Badegäst gem. In de Minaraquöin is Chlor, Iod und Brom. As berümteste Produki is as so gnannte "Baaßener Salz". D'Ualaubsgebit ling am Fouß vu de Buckl in da Näh vu de Eichn- und Bouchawajd.
Brodzeid

A Brodzeid oda dt.: Brotzeit, aa Jausn in Estareich (dt.: "Jause"), is a deftiga Imbiss, dea wos uaspringli zwischn Fruahstuck und Mittogessn eignumma worn is. De Brodzeit kimmd aus Bayern und is friaha vo Bauan, Oimhiatn, Handweakan und Wondasleitln ois Zwischnmoihzeid eihgnumma worn und is heit no recht beliabt.
Zu oana Brodzeid ghean a boa Scheim Brod, vaschiedane Kaas- und Wuaschtsortn, Gsejchts und Schinkn. Dazua isst ma gern Obazdn, Eadepfekaas und Radi. De Speisn wern in da Regl afm groußn Hoiztella oda Hoizbrettl - moastns mid Bia - serviat. Weng dem haasst des in Estareich aa: „Breddljausn“. Friaha woa a Schmoizbrod da wichtigste Bstondtei vo da Brodzeid.
Thüringen

Diring (amtli: Freistaat Thüringen) is a Bundesland in Deitschland. Mehrare Orte im Noadwestn vum Land nehman fir si in Ospruch, da exakte Mittlpunkt vo Deitschland z sei. Afgrund vo de groussn Woidgebiete werd Thüringen aa s „greane Herz vo Deitschland“ gnennt. An Thüringen grenzn de Bundeslända Saggsn im Ostn und Siidostn, Sachsen-Anhalt im Noadn und Noadostn, Niedersachsen im Noadwestn, Hessn im Westn sowia Bayern im Sidn. Landeshaptstod und zgleich de gresste Stod vum Land is Erfurt.
Nordrhein-Westfalen

Nordrhein-Westfalen (Obkiazung: NRW, : NW) is a Bundesland in Deitschland. De Landeshaptstod is Düssldoaf. Da Hendrik Wüst is nochm Rücktritt vom Armin Laschet, der ois CDU-Spitzenkandidat bei da Bundesdogswoi 2021 antretn is, neicha Ministapresident wordn.
Nordrhein-Westfalen grenzt im Noadn und Noadostn on Niedasaxn, im Sidostn on Hessn, im Sidn on Rheinland-Pfoiz, im Westn on Bejgien und Holland. Mid 17.865.516 Eihwohna (Stond: 2015) is Nordrhein-Westfalen as bevejkarungsreichste (Bayern kummt glei dohinta af'm zwoatn Plotz) und bezong af de Fläch mid 34.110.26 km² s viatgreßte deitsche Land. Im dichtestbesiedltn Flächnland in Eiropa lem iwa 20 Prozent vo de Bewohna vo Deitschland. De Metropoiregion Rhein-Ruhr is mid 9.962.985 Bewohna (Stond: 2013) aa ane vo de 30 greßtn Metropooregiona vo da Wejd.
Rheinland-Pfoiz

Rheinland-Pfoiz (dt.: Rheinland-Pfalz), is a Bundesland im Sidwestn vo Deitschland. De Landeshaptstod is Mainz. Rheinland-Pfoiz is noch'm Zwoatn Wejdkriag om 30. August 1946 buidd worn. Es is haptsächli aus dena ehemoling Gebiete vo da breissischn "Rheinprovinz". Obkiazunga san RLP, RPF bzw. RP.
Zabern

Zabern (Franzesisch "Saverne", Boarisch: "Zawern") is a Stod in da franzesischn Region Öisass im Département Niaderrhain mid 11.201 Aiwoner (1999). Zabern is Sitz vo da Unterpräfektur vom Arrondissement Zabern, des wos widerrum in seggs Kantone untergliadert is. Zabern is da Hauptort vom Kanton Zabern. D' Stod wead vom Flussal Zorn und em dodazua valauffmdn Rhain-Marne-Kanal durchquert.
Illkirch-Grafenstaden

Illkirch-Grafenstadendt. (ësässisch: "Ìllkìrich-Gràffestàde", Fraunzésisch: "Illkirch-Graffenstaden") is a Stod in da fraunzésischen Región Ësass im Département Niaderrhein. D'Stod liegt im Arrondissement Strasbourg-Campagne und is Hauptoert voh am oaganen Kantón.
Lazarus (Programm)

Lazarus is a Programm des oam beim Programmiern in das Programmiersproch Pascal hejfa soi.
Es sejm enthoid koan Compiler zum Erzeing vo de Programme, fia des vawendts FreePascal. Lazarus is wia FreePascal a a Open-Source-Programm.
Lazarus orientiad se im Äußern und a in da Bedeanung an Delphi vo Borland, is aba ned voiständig kompatibel.
Wichtige Eignschaftn.
De Entwickler sejba beschreim Lazarus ois "Open source GUI RAD IDE for freepascal".
S' Servus-Woid-Programm ois Beispui.
In dem Beispui is iabahapt nix programmiad worn. Ma macht se oafach a neis Projekt, dann kriagt ma easchts Fenster (Des is des Fenster mit de Punktal drin). Auf dem Fenster legt ma aus dem Werkzeugkistl a Textfejd (des hoaßd Label) ob. Des Textfejd kriagt automatisch an Eindrog in dem linkn Kastl. In dem Kastl ko ma dann an Text, a Schriftart und Greß usw. fia des Textfejd ogem. Dann bracht ma des ganze nua no iabasetzn losn. Ois Ergebnis kriagt ma dann a Programm, des ma a ganz unabhängig vo Lazarus aufruafa ko. In dem Fenster steht dann unsa Text. Des Programm ko aba scho einigs, nämlich ko mas schliaßn, in da Task-Leistn vaschwindn lassn, vaschiam und d' Greß ändern. In dem Beispui is des zwoate Fenster rechts untn des Programm, des aba no vo Lazarus zum Fehler suacha kontrolliad werd. De Greß is scho vaändert worn, deszweng is da Text nimma genau in da Mittn.
Gschicht.
Lazarus is ois Projekt 1999 aus'm Megido-Projekt entstandn. S' Megido-Projekt is dro gscheitert a graphische Nutzaoberflächn fia FreePascal zum programmiern. Da des neie Projekt ois Wiederauferstehung vo dem oidn Projekt ogseng wurd hod mas nach da biblischn Figur "Lazarus" (der vom Jesus vo de Doadn aufgweckt worn is) gnennt.
Bsundaheitn.
A boar Sachan, de as Arban mit Lazarus vaoafachn, a wenns vui davo a in andane Programme gibt:
Kreischgebiet

As Kreischgebiet (aa Kreischland oda Kreischgau, rum.: "Crișana", ung.: "Körösvidék") is a historische Provinz im Ostn vu Ungan und im Noadwestn vu Rumänien. Daj Landschaft grenzt im Sidn an n Fluss Mieresch, im Ostn an s Apuseni-Gebiach und im Westn an d'Theiß.
Sei Nama kummt wascheinlich vum Fluss Kreisch (rum. "Criș", ung. "Körös") und seine Zouflüss, da Schnellen Kreisch (rum. "Crișul Repede", ung. "Sebes-Körös"), da Weißen Kreisch (rum. "Crișul Alb", ung. "Fehér-Körös") und da Schwarzen Kreisch (rum. "Crișul Negru", ung. "Fekete Körös"). Daj flajsn Richtung Westn nåuch Ungan und und flajsn zam zua Kreisch.
D'wichtigste Stod (Haptstod) im Kreischgebiet is Oradea (dt.: "Großwardein", ung.: "Nagyvárad"). Andane grejßane Steed san u. a. Arad, Aleșd, Beiuș, Salonta und Ineu z'Rumänien und Békéscsaba, Debrecen und Gyula z'Ungan.
Daj Region woa a Deu vu da historischn Provinz Partium und woa genauso waj s Banat, d'Sidbukowina, d'Region Sathmar und d'Maramuresch koa Deu vum historischn Simbüang, wead owa heindzdoch (bsundas z'Ungan) oft dazougreachat.
Sebastian Kneipp

Sebastian Kneipp (* 17. Mai 1821 in Stephansried; † 17. Juni 1897 in Wörishofen) wor a bayerischa Priesta und Hydrotherapeut. Er hod Methodn de scho friacha bekannt worn, wie Wossagiass, Wossatretn und Wossakurn fia a systematische Therapie zammagstejt und weidaentwicket.
Wiakung bis heit.
In Deitschland gibts iba 660 Kneippvareine mit uma 160.000 Mitglieda. De Biacha vom Kneipp hom Millionenaflogn eazuit und wern no heit valegt. 1920 hod Wörishofen s Prädikat "Bad" griagt. Nem Bad Wörishofen gibts in Deitschland no zoireiche weidane Kneippkurorte, wo de Kneipp-Therapie praktizian.
An Haffa Medikamente trogn heit sein Nama und aa a Bruckn in Wiazburg. Seit 2010 wead da Gebuatsdog vom Sebastian Kneipps untam Nama Sebastian-Kneipp-Dog ois Gsundheitsdog ba da "Bundeszentrale für gesundheitliche Aufklärung" gfiat.
Substantiv

A Substantiv (vo lat. "substantivum") oda Haptwoat is in da boarischn Grammatik a Woatoart mid an festn grammatischn Gschlacht und an bstimmtn Numerus und Kasus.
Stod vom Substantiv redt ma foischaweis aa vom "Namwoat", "Dingwoat" oda "Nomen" (schau dozua: Nomen).
Heit wed "Nomen" bzw. "Namwoat" oft ois Synonym fia "Substantiv" vawendt, wei im Englischn do ned untaschiedn wead. In da boarischn Grammatik san owa Haptweata (Substantiv), Oagnschoftsweata (Adjektiv) und Fiaweata (Pronomen) Namweata (Nomen). D. h. olle Weata, de wo konjugiabor san, de wosd oiso "being" konst.
Haptweata (Substantive) und Zeidweata (Verben) scheints in oin Sprochn z gem. A olle andan Woatoartn trifft des ned zua.
Bedeitunga.
A Substantiv ko aan Gengstand und an Ned-Gengstand moana. Es bezoachnet zum Beispui a Objekt, an Sochvahoit, an Voagang, a Oagnschoft oda an Begriff.
Beispui:
Orthographie

Orthographie, bzw. Rechtschreibung, is a Sammlung vo Regln, de wos festlegn, wiar Wäata in ana Sproch mid oam Alphabet gschriem wern.
Norm.
De Rechtschreibung vo de Schriftsprochn (z. B. Deitsch oda Franzäsisch) is in da Regl normiat, d. h. es gibt Wärtabiacha, de wo fir jeds Wort festlegn, wia mas schreim soit.
Vabindli is de kodifiziate Rechtschreibung nur no in da Schui, da äffentlichn Vavoitung und in dena moastn Massnmedien. A Voraussetzung fir a normiate Rechschreibung is a Standardsproch.
Im Untaschied dazua gibts fir de boarische Dialekte koa normiate Rechtschreibung und koa Standardsproch.
De Situation vo de boarischn Dialekte losst se daher am ehastn mi da Situation vo da deitschen Rechtschreibung am Ofang vo da Neizeit vagleichn, wos aa a Konkurrenz vo vaschiedane Rechtschreibtraditionen gem hod.
Boarische Rechtschreibung.
De boarische Rechtschreibung bewegt si im Rahma vo da deitschen Rechtschreibtradition. Es gibt oba aa a poa Eignheitn vum Boarischn, de wos se ned imma oafoch ausdruckn lossn.
Es gibt innahoib vo da Tradition zwoa grundsätzliche Mäglichkeitn fir de boarische Rechtschreibung: Entweda a Orientierung an da schriftdeitschn Rechtschreibung oda a Orientierung an da Aussproch.
Dazu kimmt a neicha Vasuach mit oana Umschrift, de an Haffa Sundazeichn vawendt, de in da deitschn Schriftsproch ned vorkemma.
Terroranschläg am 11. September 2001

De Oschläg am 11. Septemba 2001, (englisch: 9/11 oda Nine Eleven) woan a Serie vo 4 koordiniatn Sejbstmoadoschläg auf de USA z New York City und Washington am 11. Septemba 2001. An dem Dog hom 19 Terroristn vo da militantn al-Qaida via Vakeasfliega entfiaht. 2 Fliega san obsichtli in de Zwuillingstiam vom World-Trade-Center z New York gflong woan. De zwoa Tiam san innahoib vo zwoa Stundn zammgstiazt. Da dritta Fliega is ins Pentagon z Arlington in Virginia einekrocht. Da viate Fliega is z Shanksville in Pennsylvania ogstiazt, nochdem de Passagiare de Terroristn on Bord ogriffan hom. Insgsomt san bei dena Oschläg ebba 3000 Menschn ums Lem keman.
Obfoige.
De Reihnfoig vo de Eaeignis:
Opfa.
Bei de Oschläg san mindestns 2.975 ums Lem keman. De Opfazoi setzt si zamm aus
De Terroristn.
Olle 19 Flugzeigentfiara hom de Flig mit eanan Kloanom bucht. Des FBI und da Bericht vo da parlamentarischn Untasuachungskommission hom foigende Terroristn gnennt:
De Identität vo drei vo de 19 Terroristn is duach DNS-Spuan sicha bstätigt woan; weidane DNS-Spuan vo nein Leidln, de wo zu koam vo de bekonntn Passagia ghean, wean aa dena Terroristn zuagoadnet. 15 vo eana woan Stootsbiaga vo Saudi-Arabien.
Grantla

Da Grantla, aa Grantler, is a mirrischa, im Heazn owa r a guadmiatiga Mensch. Ana dea gean grantlt, dea imma unzfriedn is, umanand kepplt, schlecht aufglegt und zänkisch is. Des Wuat kummt vo grennen, wos murrn, brumman oda knurrn haaßt.
Noch Bayern oda Östareich Zuagraste fiachtn an Grantla. Da Grantla is owa im Untaschied zum Suderer (Raunza, Nergla) - dem ma nia wos Recht mochn kaun - durchaus sympathisch und wiad in da Kunst und in de Medien gean doagstöd. Archetypische Grantla san zum Beispüü da Alois Hingerl (Ein Münchner im Himmel vom Ludwig Thoma) und da Mundl (A echta Weana geht net unta). Des Grantln wiad sogoa ois "Blues des Südens" beschriem.
Dialekt

Dialekt, heit oft aa Mundoat, gweanli a 'oatsvaschidnats' Gred oda Gsoad, guit ois a Varietet von ana Sproch, de wo in iran Afkumma, i da raimlichn Asdeanung un im Vaschwinna sozial u historisch o bstimmte Sidlungsraim bundn is. Universiter hoaßt ma d raimliche Dimension vo da Sproch, oiso daß s raimle vaschiin is, aa "Diatopik". Generej git s vuj Definizona u Diskussiona, wos de Grenz zwischn an Dialekt un oana Sproch is. In Praktischn moant ma owa min Dialekt meara des wos a bstimmta Assproch hod u duach Isoglossn definiat wiad, z. B. ob ma bspw. "ned" oda "niad" sogt. Mid da Sproch moand ma meara des Sistem, oiso de Gmoasamkeitn u de Grammatik, wos dohinta steat. Af d Heakunft u Vawendung vo den vadeitschtn Begriff wiad im Atikl Mundoat einagonga.
Definiziona.
Des wos a Dialekt is, wiad ned oiwei velli gleich definiad. Es finna se u. A. de foingadn Definiziona:
Coseriu.
Da Eugenio Coseriu zatoalt d Dialektt af drei Gruppn, d primera, d sekundera u d terziera. A primera Dialekt is primer scho doa gweng un agrad gnau aso oit oda aa ejta wos de Haptsproch ("Gemeinsprach"), wia z. B. a s Astur-Leonesisch u s Navarro-Aragonesisch gengiwa n Kastilischn. A sekundera Dialekt is iwa d Joahundat antstonna vo da Hapt- oda Houchsproch, wia z. B. es Andalusisch Spanisch as n Kastilischn. A terziera Dialekt warad de Fuam vo da exemplarischn Standardsproch, bspw. de Bsundaheitn von Standardspanischn z Andalusia gengiwa a Bsundaheitn woaondasts.
De Aftoalung is owa aa kritesiad u hintafroagt wuan; u. A. zwengs dem, wos ma wiakle olla drea Phenomen "Dialekt" nenna u zammagruppian wuj, zumoi di terziern Dialekt i da jeweiling Region als Standarssproch i schoarfa Opposizion zen Dialekt gseng wean; oda aa wei de Bstimmung vo de primern Dialektt af zwoa Hypothesn grindt: Zen Oana a paralleja Entwicklung vo de heiting primern Dialektt u zen zwoatn d Festlegung vo da Haptsproch ("Gemeinsprach") af d moderna Nazionojsproch. Dodaduach genga vuj ondane Faktoan vo Sprochkontakt vo Joahundatn, z. B. duach Substrat, Wondarung, Assimilazion, Prestige- u Handlssprochn, u generej de Komplexität von Kontakt mid meara u wenga vawontnen Varietätn, a bissl unta.
Stephanskircha

Stephanskircha oda Steffeskirch (amtli: Stephanskirchen) is a Gmoa im Ostn vo Rosnham und liagt zwischn Inn und Simsää.
Chronik.
Des easchtemoi is Steffeskirch 1130 n. Kr. ois des Dorf "stevenchirgen" urkundlich erwähnt. Im Ofang vom 18. Joarhundat is nacha aus de oinzelna kloana Deafa um Steffeskirch a sognennte Ruralgmoa grind worn, de wo si nacha 1854/1855 mit da domoligen Nochbagmoa Hofleitn vaeinigt hot. Bis heit hot Steffeskirch 48 Ortstei.
Ortstei.
De Gmoa Steffeskirch setzt si aus foigende Ortstei zamm:
Boiboch, Ecknhoiz, Oachbiche, Eitzing, Entleitn, Fuassn, Geharing, Grobn, Grosweg, Hoadn, Haidholzn, Hegaring, Höhasteig, Hofau, Hofleitn, Hofmui, Innleitn, Kialing, Kloahoizn, Koihaufmui, Kragling, Kreut, Kronstaudn, Krottenhausmui, Lack, Landl, Landlmui, Lauterbocher Fuizn, Leitn, Leonhardspfunzn, Murnau, Neumui, Öd, Puivermui, Puster, Reikering, Schemering, Schloßberg, Sims, Simserfuizn, Simsää, Sunnahoiz, Stephanskircha, Woidering, Weinberg, Westerndorf, 
Westerndorfer Fuizn und Ziaglberg.
Grenoble

Grenoble [] is de Haptstod vom franzesischn Departement Isère und vo da Dauphine im Siidostn vo Frankreich in a Toigobelung, wo si de Isère und da Drac treffan.
Grenoble is mit iba 160.000 Einwohna (2013) de greßte Hochgebiagsstod in de Oipn, no voa Innsbruck, mit dem wo s touristisch vui gmoasam hod. Es liegt in ebba 150 Kilometa sidle vo Genf, 100 Kilometa estli vo Lyon und 350 Kilometa neadli vo da Côte d'Azur.
Gschicht.
Grenoble is scho vo de Kejtn und nacha spada vo de Rema bsiedelt gwen und is seit am 4. Joarhundat Bischofssitz. Grenoble is im Joar 879 zum Kenigreich Burgund gschlogn worn und is seitm Joar 1242 Stod. De Universität is 1339 grindt worn. 1349 is Grenoble an Frankreich kema. Im 18. Joarhundert wor de Stod vor oim fia Kunsthandwerk bekannt. De Tischladynastie vo de "Hache" hod landesweite Bedeitung ghobt. Im Joar 1968 worn da de X. Olympischn Winterspui.